ai4bharat/Pralekha huggingface dataset:
شہری ہوابازی کی وزارت
شہری ہوا بازی کے وزیر جناب جیوترادتیہ سندھیا نے بلاس پور سے اندور کے درمیان براہ راست پروازوں کا افتتاح کیا
ان شہروں کے درمیان بہتر فضائی کنکٹی وٹی خطے میں سیاحت اور تجارتی سرگرمیوں کو فروغ دینے میں مدد کرے گی: جناب سندھیا
شہری ہوا بازی کے وزیر جناب جیوترادتیہ ایم سندھیا نے چھتیس گڑھ کے وزیر اعلیٰ بھوپیش بگھیل کے ساتھ آج 3 اکتوبر 2022 کو بلاس پور سے اندور کے لیے براہ راست پرواز کا افتتاح کیا۔
یہ پرواز 3 اکتوبر 2022  سے بلاسپور-اندور-بلاسپور کے درمیان چلائی جائے گی۔ یہ اس روٹ پر ہر پیر، بدھ، جمعہ اور اتوار کو چلے گی۔
اپنے خطاب میں، شہری ہوابازی کے وزیر، جناب جیوترادتیہ سندھیا نے کہا کہ ’’یہ نئی فضائی کنکٹی وٹی دونوں ریاستوں کے لوگوں کو سہولت فراہم کرے گی اور خطوں کی اقتصادی ترقی میں معاون ہوگی۔ وزیر موصوف نے کہا کہ ان کی وزارت 2026 تک ہیلی پورٹس اور واٹر ایروڈومز سمیت 200 مقامات پر کام کر رہی ہے۔ مرکزی حکومت شہری ہوا بازی کے شعبے کو نئی بلندیوں تک لے جانے اور ملک کے ہر حصے میں ہوائی کنکٹی وتی کو بہتر بنانے کے لیے پرعزم ہے۔
بلاس پور اور اندور بالترتیب چھتیس گڑھ اور مدھیہ پردیش کے نمایاں شہر ہیں۔ ان شہروں کے درمیان بہتر فضائی کنکٹی وٹی خطے میں سیاحت اور تجارتی سرگرمیوں کو فروغ دینے اور ان کی مجموعی اقتصادی ترقی میں معاون ثابت ہوگی۔
الائنس ایئر کی فلائٹ 9 آئی691 بلاسپور سے 1135 بجے روانہ ہوگی اور 1325 بجے اندور پہنچے گی۔ ابتدائی طور پر اس کا کرایہ سب کچھ شامل کرکے 2,847 روپے ہوگا ۔ فلائٹ 9 آئی 692 اندور سے 1355 بجے روانہ ہوگی اور 1545 بجے بلاس پور پہنچےگی جس کے لئے ابتدائی طور پر کرایہ 3,218 روپے ہوگا۔
افتتاح کے موقع پر مدھیہ پردیش کےآبی وسائل کے وزیر جناب تلسی سلاوت، ضلع بلاس پور کے انچارج وزیر جناب جے سنگھ اگروال، بلاس پور کے رکن پارلیمنٹ  جناب ارون ساؤ ، اندور کے رکن پارلیمنٹ  جناب شنکر لالوانی، بلاس پور کے رکن اسمبلی جناب شیلیش پانڈے، بلہا کے رکن اسمبلی جناب دھرم لال کوشک، بلاس پور کی میونسپل کارپوریشن کے میئر جناب رام چرن یادو، چھتیس گڑھ حکومت کے پارلیمانی سکریٹری جناب محترمہ رشمی آشیش سنگھ ہوا بازی کی وزارت کی ایڈیشنل سکریٹری محترمہ اوشا پاڑھی، اے آئی اے ایچ ایل کے سی ایم ڈی جناب وکرم دیو دت، الائنس ایئر کے سی ای او جناب ونیت سود، شہری ہوابازی کی وزارت، اے اے آئی الائنس ایئر اور بلاسپور اور اندور کی مقامی انتظامیہ کے دیگر معززین بھی موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔
U-11010
(Visitor Counter : 83
محنت اور روزگار کی وزارت
نئی پبلک اور پرائیوٹ لمیٹیڈ کمپینوں کا ای پی ایف او اور ای ایس آئی سی
کے لئے اب ایم سی اےپورٹل پر رجسٹریشن
نئی دہلی، 6 مارچ /ڈوئنگ بزنس رپورٹ 2021 میں ہندستان کی رینکنگ کو بہتر بنانےکی کوششوں کے حصہ کے طو رپر محنت اور روزگار کی وزارت نے جی ایس ٹی ، ای پی ایف او، ای ایس آئی سی کے لئے رجسٹریشن کے عمل اور مہاراشٹر کے اندر قائم ہونے والی کمپنیوں کے پیشہ ورانہ ٹیکس کے لئے ایم آئی سی کے مطابق اصلاح کا عمل مکمل کرلیاہے۔
نئی پبلک اور پرائیوٹ کمپنیاں اور یک فردی کمپنیوں کے ای ایس آئی سی اور ای پی ایف کے لئے کو ایم سی اے کے اسپائس + اور ایجل پرو فارمس کے ذریعہ رجسٹریشن کو پوری طرح15 فروری 2020 سے لازم قرار دے دیا ہے۔ نئی کمپنیوں کے ای ایس آئی اور ای پی ایف کے رجسٹریشن کو 15 فروری 2020 سے شرم سویدھا پورٹل پر روک دیا گیا ہے۔ اس سلسلہ میں ایک میسج شرم سویدھا پورٹل پر دکھایا جارہا ہے اوریہ پیغام وزارت محنت و روزگار کی ویب سائٹ www.labour.gov.in پر حسب ذیل ہے۔
نئی پبلک اور پرائیوٹ لمیٹیڈ کمپنیوں اور یک فردی کمپنیوں کے ای پی ایف او اور ای ایس آئی سی کے لئے رجسٹریشن 15 فروری 2020 سے شرم سویدھا پورٹل پر روک دیا گیا ہے۔ نئی پبلک اور پرائیوٹ لمیٹیڈ کمپنیاں اور یک فردی کمپنی 15 فروری 2020 سے اسپائس+ اور ایجل -پرو ای فارم کے ذریعہ ایم سی اے کے پورٹل  پر ای پی ایف او ای ایس آئی سی کے لئے رجسٹریشن نمبر حاصل کریں گی۔
کمپنی کے علاوہ دوسری کمپنیوں کو بھی ای پی ایف او راین پی ایکٹ 1952 اور ای ایس آئی ایکٹ 1948 کے التزامات کی پیروی کرنی ہوگی جہاں متعلقہ قوانین کے تحت روز گار کی حد مقرر ہوگی۔
۔۔۔۔۔۔۔۔۔۔۔
م ن۔ ش س۔ ج۔
U- 1098
(Visitor Counter : 94
کیمیکلز اور فرٹیلائزر کی وزارت
حکومت نے داخلی طورپر تیار کردہ ڈرگس اور ادویات کے استعمال کو فروغ دینے کے لئے اقدامات کئے ہیں
ملک بھر میں 4571پردھان منتری بھارتیہ جن اوشدھی کیندر کام کررہے ہیں:منسکھ لال منڈاویہ
نئی دہلی،18دسمبر 2018؍سڑک ٹرانسپور ٹ اور شاہراہوں، جہاز رانی اور کیمیائی اشیاء، نیز کیمیاوی کھاد کےمحکمے کے وزیر مملکت جناب منسکھ لال منڈاویہ نے آج لوک سبھا میں ایک سوال کے تحریری جواب میں حکومت کی طرف سے داخلی طورپر تیار کردہ ڈرگس اور ادویات کے استعمال کو فروغ دینے کے لئے کئے گئے اقدامات کی تفصیل بتائی۔
- نیشنل فارماسوٹیکل پرائسنگ پالیسی 2012ء  کو اس مقصد سے مشتہر کیا گیا تھا کہ ادویات کی قیمتوں کو منضبط کرنے کا ایک ادارہ قائم کیا جائے ، تاکہ ہر ایک کو مطلوبہ ادویات –‘‘ضروری دوائیں’’مناسب قیمت پر فراہم ہو اور ساتھ ہی ساتھ اختراع اور مسابقت کے لئے بھی مناسب مواقع دستیاب کرائے جائیں، تاکہ دواسازی کی صنعت ترقی کرسکے اور روزگار کے مواقع نیز سبھی لوگوں کی اقتصادی خوشحالی میں ساجھیداری کا مقصد حاصل کیا جاسکے۔
- خصوصی مراکز کے ذریعے سبھی لوگوں کو کفایتی قیمت پر معیاری جینرک دوائیں دستیاب کرانے کے عمل کو فروغ دینے کے لئے ‘پردھان منتری بھارتیہ جن اوشدھی پریوجنا’  کے نام سے ایک اسکیم پورے ملک میں کام کررہی ہے۔
- داخلی طورپر تیارکردہ ڈرگس کو فروغ دینے کے لئے حکومت ڈرگس اینڈ فارسوٹیکل ریسرچ پروگرام کے ذریعے تحقیق اور ترقی کے لئے مالی امداد فراہم کررہی ہے۔ اس پروگرام کو سائنس اور ٹیکنالوجی کے محکمے کے ذریعے چلایا جارہا ہے۔ جو کمپنیاں تحقیق و ترقی کی سرگرمیوں میں مصروف ہیں انہیں انکم ٹیکس کے فوائد دستیاب کرائے جاتے ہیں۔
- ڈرگس آرڈر-2013ء، پیرا 32  میں دیشی تحقیق وترقی کے ذریعے تیار کردہ کسی نئی ڈرگس کے لئے جس میں نیا ڈیلیوری سسٹم بھی شامل ہو، دوا تیار کرنے والوں کو دوا کوبازار میں لانے کی منظوری کے بعد 5 سال کے لئے پرائس کنٹرول سے استثنیٰ فراہم کیا جاتا ہے۔
- حکومت نے اپنے نوٹیفیکیشن مورخہ 28جنوری 2016ء کے ذریعے تھوک میں؍اے پی آئی کے بعد زمروں کے تحت کسٹم ڈیوٹی سے جو استثنیٰ حاصل تھا اسے ختم کردیا ہے۔
وزیر موصوف نے یہ بھی کہا کہ جینرک دواؤں کو زیادہ قابل رسائی بنانے کی غرض سے دواسازی کے محکمے نے تمام ریاستوں ؍مرکز کے زیر انتطام علاقوں سے درخواست کی ہے کہ وہ ملک میں ہر ایک فارمیسی میں جینرک دواؤں کے لئے ایک علیحدہ شیلف؍ریک رکھنے کی تجویز کے امکانات تلاش کریں اور اس تجویز کو نافذ کریں۔
اس کے علاوہ حکومت ملک میں معیاری اور غیر برانڈ والی جینرک دوائیں کفایتی قیمت پر فراہم کرنے کی غرض سے ایک اسکیم پر کامیابی کے ساتھ عمل کررہی ہے، جس کا نام ہے پردھان منتری بھارتیہ جن اوشدھی پریوجنا۔ اس اسکیم کے تحت کچھ مخصوص مراکز جنہیں پردھان منتری بھارتیہ جن اوشدھی کیندر کا نام دیا گیا ہے، کھولے گئے ہیں جینرک دوائیں فراہم کی جارہی ہیں۔ 13دسمبر 2018ء تک پورے ملک میں 4571 پی ایم بی جے کے کھولے جاچکے تھے۔جناب منڈاویہ نے کہا کہ پی ایم بی جے کے اسکیم کے تحت ملک کے ہر ضلع میں کم از کم ایک پی ایم بی جے کے کیندر کھولنے کا نشانہ مقرر کیا گیا ہے۔
U: 6325
(Visitor Counter : 62
جدید اور قابل تجدید توانائی کی وزارت
آئی آر ای ڈی اے نے حکومت کے ساتھ مفاہمت نامے پر دستخط کیے،24-2023 کے لیے محصول کاہدف 4,350 کروڑ روپے مقرر کیا گیا
نئی اور قابل تجدید توانائی کی وزارت کے انتظامی کنٹرول کے تحت حکومت ہند کا ایک منی رتن  انٹرپرائز، ہندوستانی قابل تجدید توانائی کی ترقی کی ایجنسی  نےحکومت ہندکی نئی اور قابل تجدید توانائی کی وزارت کے ساتھ کارکردگی پر مبنی مفاہمت کی یادداشت  پر دستخط کیے ہیں۔ ایم او یو، محکمہ پبلک انٹرپرائزز، وزارت خزانہ کی طرف سے جاری کردہ رہنما خطوط کے مطابق، اسٹریٹجک اہداف کا خاکہ پیش کرتا ہے جنہیں آئی آر ای ڈی اے مالی سال 24-2023 اور 25-2024 کے دوران حاصل کرنا چاہتا ہے۔
ایم او یو کے مطابق، حکومت ہند نے آئی آر ای ڈی اے کے لیے آپریشنز سے آمدنی کا ہدف مالی سال24-2023 کے لیے 4,350 کروڑ روپے اور25-2024 کے لیے 5,220 کروڑ روپےمقرر کیا ہے ۔ قابل ذکر بات یہ ہے کہ کمپنی نے پچھلے مالی سال میں3,361 کروڑ روپے کے ہدف کے خلاف 3,482 کروڑ روپے کے آپریشن سے ریونیو حاصل کیا تھا۔
حکومت نے ایم او یو میں کارکردگی کے دیگر کلیدی پیرامیٹرز بھی بتائے ہیں، جن میں خالص مالیت پر واپسی، استعمال شدہ سرمایہ پر واپسی، کل قرضوں کے تناسب سے این پی اے، اثاثہ جات کے کاروبار کا تناسب، اور فی شیئر آمدنی شامل ہیں۔
ایم او یو پر سکریٹری، ایم این آر ای، جناب بھوپندر سنگھ بھلہ اور چیئرپرسن اور منیجنگ ڈائریکٹر ، آئی آر ای ڈی اے، جناب پردیپ کمار داس نے 21 اگست 2023 کو اٹل اکشے ارجا بھون، نئی دہلی میں دستخط کیے تھے۔ اس موقع پر ایم این آر ای اور آئی آر ای ڈی اے کے دیگر سینئر حکام بھی موجود تھے۔
آئی آر ای ڈی کے سی ایم ڈی نے گزشتہ تین مالی سالوں کے دوران کمپنی کی کارکردگی کے شاندار ٹریک ریکارڈ پر زور دیا، جس نے ان حوصلہ مند اہداف کو حاصل کرنے کے لیے کمپنی کو اچھی پوزیشن میں رکھا ہے۔ سی ایم ڈی نے یاد دلایا کہ کمپنی نے مالی سال23-2022 کی اسی مدت کے مقابلے میں، مالی سال24-2023 کی پہلی سہ ماہی کے دوران قرضوں کی تقسیم میں 272 فیصد کا شاندار اضافہ اور ٹیکس کے بعد منافع  میں 30 فیصد اضافہ کیا۔ ذمہ دار مالیاتی انتظام کا مظاہرہ کرتے ہوئے، آٗئی آر ای ڈی اے نے نیٹ نان پرفارمنگ اثاثہ جات  میں بھی قابل ذکر کمی حاصل کی، جس سے مالی سال24-2023 کی پہلی سہ ماہی میں یہ تعدادمالی سال 23-2022 کی پہلی سہ ماہی میں 2.92 فیصد سے کم ہو کر 1.61 فیصد رہ گئی۔ سی ایم ڈی نے کہا کہ یہ کامیابیاں قابل تجدید توانائی کے شعبے کو فروغ دیتے ہوئے مالی استحکام کو برقرار رکھنے کے لیےآئی آر ای ڈی اے کی لگن کو واضح کرتی ہیں۔
سی ایم ڈی نے مطلع کیا کہ آئی آر ای ڈی اے کا مستقل عمدگی کا ٹریک ریکارڈ اس کی 'بہترین' درجہ بندی اور پچھلے تین مالی سالوں میں ایم او یو کے لیے حاصل کردہ 96 سے زیادہ نمبروں سے ظاہر ہوتا ہے۔ کمپنی نے، 21 اگست 2023 تک، 1,55,694 کروڑ روپےکے مجموعی قرض کی منظوری اور 1,05,245 کروڑ روپےکے قرض کی تقسیم کے ساتھ 3,137 قابل تجدید توانائی کے منصوبوں کی مالی اعانت کی ہے اور ملک میں 22061میگاواٹ کی قابل تجدید توانائی کی صلاحیت کے اضافے کی حمایت کی ہے۔
وزیراعظم کا دفتر
وزیر اعظم نے فرانس کی مسلح افواج کی وزیر سے ملاقات کی
نئی دہلی، 17 دسمبر 2021:
وزیر اعظم جناب نریندر مودی نے آج فرانس کی مسلح افواج کی وزیر محترمہ فلورینس پارلے سے ملاقات کی۔
وزیر اعظم نے ٹوئیٹ کیا:
’’فرانس کی مسلح افواج کی وزیر @ فلورینس _ پارلے سے آج ملاقات کی اور باہمی دفاعی تعاون، علاقائی سلامتی، انڈو۔پیسفک اور یوروپی کونسل کے لیے فرانس کی آئندہ صدارت جیسے موضوعات پر تبادلہ خیالات کیے۔
ہماری کلیدی شراکت داری کو مزید عمیق بنانے کے لیے ، میں بھارت کی عہدبستگی کا اعادہ کرتا ہوں۔‘‘
مواصلات اور اطلاعاتی ٹیکنالوجی کی وزارت
ٹی سی آئی ایل نے ایس ڈی ایم سی کی مدد سے ساؤتھ ایکسٹینشن پارٹ 1 میں ساؤتھ دلی علاقے میں پہلا ای –وھیکل چارجنگ اسٹیشن شروع کیا
نئی دہلی،20 جنوری،2022 /مواصلات کی وزارت کے تحت مواصلات کے محکمے کی مینی رتن زمرہ ایک درجے کی کمپنی ٹی سی آئی ایل نے ایس ڈی ایم سی کی مدد سے 20.01.2022 کو ساؤتھ ایکسٹینشن پارٹ 1 میں جنوبی دلی کے علاقے میں پہلا ای – وھیکل چارجنگ اسٹیشن شروع کیا۔ خارجی امور کی مرکزی وزیر مملکت محترمہ میناکشی لیکھی نے ٹی سی آئی ایل کے سی ایم ڈی جناب سنجیو کمار اور علاقے کی دیگر شخصیتوں کی موجودگی میں یہ افتتاح کیا۔
یہ ای – وھیکل چارجنگ اسٹیشن ان 65 ای – چارجنگ اسٹیشنوں میں سے ایک ہے جنہیں ٹی سی آئی ایل قائم کرے گا ۔ یہ اسٹیشن دلی کے شہریوں کے لیے جنوبی دلی علاقے میں اگلے چار مہینے میں بتدریج قائم کیے جائیں گے۔ ہر ایک چارجنگ اسٹیشن پر ایک وقت میں 6 دو پہیہ / تی پہیہ اور چار پہیوں والی گاڑیاں چارج کی جا سکیں گی۔
یہ چارجنگ اسٹیشن سی سی ٹی وی کیمروں اور وائی فائی سہولیات سے لیس ہیں۔ جنہیں کوئی بھی عام آدمی استعمال کر سکتا ہے ۔اس اسٹیشن پر 6 کلو واٹ کا ایک شمسی پینل بھی نصب کیا گیا ہے۔
ای-وھیکل چارجنگ اسٹیشن سے ای –وھیکل کے استعمال کو مقبول بنانے اور دلی میٹرو شہر میں آلودگی کم کرنے میں مدد ملے گی۔
۔۔۔
ش ح ۔ اس۔ ت ح ۔
U –578
(Visitor Counter : 115
امور خارجہ کی وزارت
بنیادی ڈھانچہ سے متعلق جی-20ورکنگ گروپ کا پہلا اجلاس 16 سے 17 جنوری 2023 کو پونے میں منعقد ہوگا
نئی دلی،14جنوری،2023/ بنیادی ڈھانچہ سے متعلق جی-20 کےورکنگ گروپ  کا پہلا اجلاس 16 سے 17 جنوری 2023 کو پونے میں بھارت کے جی-20کی صدارت کے تحت منعقد ہوگا۔ یہ فورم آئی ڈبلیو جی کے رکن ممالک، مہمان ممالک اور بھارت کی طرف سے مدعو بین الاقوامی تنظیموں کو بھارت کی جی-20صدارت کے تحت 2023 کے بنیادی ڈھانچے کے ایجنڈے پر بات چیت کے لیےیکجا ہوں گے۔ اس میٹنگ کی میزبانی محکمہ اقتصادی امور، وزارت خزانہ، حکومت ہند کرے گا۔ آسٹریلیا اور برازیل شریک چیئرمین کے طور پر شامل ہو رہے ہیں۔
بنیادی ڈھانچے سے متعلق سرمایہ کاری کے مختلف پہلوؤں پر جی 20 کا بنیادی ڈھانچہ ورکنگ گروپ، بشمول بنیادی ڈھانچہ کو بطور اثاثہ کی ترقی، معیاریبنیادی ڈھانچہ سرمایہ کاری کو فروغ دینا اور بنیادی ڈھانچہ سرمایہ کاری کے لیے مالی وسائل کو متحرک کرنے کے جدید طریقوں کی نشاندہی کرنا۔ بنیادی ڈھانچہ ورکنگ گروپ کے نتائج جی 20 کے فنانس ٹریک کو ترجیح دینے اور بنیادی ڈھانچے کی ترقی کو فروغ دینے میں مدد کرتے ہیں۔
بھارتیجی-20چیئرمین شپ کا تھیم 'ایک زمین، ایک خاندان، ایک مستقبل' 2023 کے بنیادی ڈھانچے کے ایجنڈے کے مقصد کی وضاحت کرتا ہے۔ تھیم مساوی ترقی کے پیغام پر زور دیتا ہے اور بحث کے مرکزی ایجنڈے کے ساتھ ہم آہنگ ہے جس میں لچکدار، جامع اور پائیدار شہری بنیادیڈھانچے کی تعمیر کے بارے میں بات کہی گئی ہے۔
پونے میٹنگ میں،بھارتیکی صدارت کے تحت بات چیت کے دوران بنیادی ڈھانچہ ورکنگ گروپ کے ایجنڈے پر توجہ مرکوز کی جائے گی۔ اس میٹنگ میں بحث کا سب سے ترجیحی موضوع 'مستقبل کے شہر کے لیے رقم کی فراہمی: جامع، لچکدار اور پائیدار' رکھا گیا ہے۔ اس مذاکرے ے سب سے ترجیحی موضوع میں شہروں کو ترقی کا معاشی مرکز بنانے، شہری بنیادی ڈھانچے کے لیے رقوم ، مستقبل کے لیے تیار شہریبنیادی ڈھانچہ کی تعمیر، توانائی کی بچت کے لیے نجیرقوم، ماحولیاتی طور پر پائیداربنیادی ڈھانچہ اور سماجی عدم توازن کم کرنے کے مختلف پہلوؤں پر توجہ مرکوز کی گئ ہے۔حکومت کی طرف سے مہیا سرمایے میں اضافے کی سمت توجہ دی جائے گی۔
اس کے ساتھ ہی پونے میٹنگ میں 'مستقبل کے شہرکے لیے رقوم' پر ایک اعلیٰ سطحی ورکشاپ بھی منعقد کی جائے گی۔ ورکشاپ میں مستقبل کے شہروں کی تعمیر کے لیے تکنیکی اور انتظامی صلاحیت، نجی فنانسنگ بڑھانے میں سرمایہ کاروں کی رائے، اور مستقبل کے شہروں کے لیے درکار مالیاتیصلاحیت سے متعلق موضوعات پر تبادلہ خیال کیا جائے گا۔
جی-20اجلاس کے ساتھ ساتھ، عوامی شرکت کے متعدد اقدامات کیے جا رہے ہیں، جن میںجی-20پر لیکچرز، شہری ترقی کی اہمیت اور مستقبل کے لیے شہروں کی تیاری پر ایک سیمینار،جی 20سائیکلوتھون، اور ماڈل جی 20مباحثے شامل ہیں۔ اس اقدام کا مقصد زندگی کے تمام شعبوں سے تعلق رکھنے والے لوگوں کو جی 20کے تحت مختلف موضوعات پر بات چیت میں شامل کرنا ہے۔
بھارت کیجی 20صدارت کے دوران، جی 20بنیادی ڈھانچہ ورکنگ گروپ کو شہروں کو درپیش چیلنجوں اور آنے والے موقعوں پر بات چیت کے لیے ایک فورم کے طور پر استعمال کیا جائے گا۔ اس دوران مستقبل کے لیے روڈ میپ بھی تیار کیا جائے گا تاکہ شہروں کو اور زیادہ رہنے کے قابل بنایا جا سکے ۔
اس بات کو یقینی بنانے کے لیے کہ جی 20نئے خیالات پر کام کرے گی اور مشترکہ کارروائی کو تیز کرنے کے لیے کلیدی عالمیقائد کے طور پر کام کرےکی ، جس کے لیے وزارت خزانہ جی 20بنیادی ڈھانچہ ایجنڈا کو آگے بڑھائے گی۔
۔۔۔
ش ح۔ا س ۔ ت ح
U–469
(Visitor Counter : 108
مکانات اور شہری غریبی کے خاتمے کی وزارت
یونٹی کپ ٹینس بال کرکٹ ٹورنامنٹ 2023
یونٹی کپ کرکٹ ٹورنامنٹ 2023 مشترکہ طور پرہڈکو ) اور این بی سی سی کی طرف سے یکم اپریل اپریل 2023 کو سری فورٹ اسپورٹس کمپلیکس، نئی دہلی میں منعقد کیا گیا تھا تاکہ ٹیم کی تعمیر یا ٹیم بلڈنگ کی حوصلہ افزائی اور حکومت ہند کی فٹ انڈیا موومنٹ کو فروغ دیا جا سکے۔ ٹورنمنٹ کا افتتاح جناب منوج جوشی، سکریٹری، ایم ای ایچ یواے نے کیا، اور یہ ٹورنامنٹ ایم ای ایچ یواے ، سی پی ڈبلیو ڈی، این بی سی سی اور ایچ یو ڈی سی او کی میگا ٹیموں کے درمیان منعقد ہوا۔ دلچسپ میچوں کی سیریز کا آغاز ایم ای ایچ یواے اور سی پی ڈبلیو ڈی کے درمیان کھیلے گئے افتتاحی میچ سے ہوا۔ تمام مقابلہ کرنے والے میچوں کے بعد 'سب نے لطف اٹھایا، ایم ای ایچ یواے نے فائنل میں این بی سی سی سے 20 رنز سے فائنل جیت لیا۔ جناب منوج جوشی نے ایم ای ایچ یواے ٹیم کی جانب سے فاتح ٹرافی حاصل کی۔
اسپورٹی ایونٹ کے بعد ایم ای ایچ یواے سےجناب منیندرکو' مین آف دی میچ' پیش کیا گیا۔ سری فورٹ اسپورٹس کمپلیکس ، وزارت کے عہدیداروں اور کھیل میں حصہ لینے والے پی ایس یوایز کی خوشی سے بھرا ہوا تھا جنہوں نے اپنی اپنی ٹیموں کو بڑے جوش اور ٹیم کے جذبے کے ساتھ ایک دوسرے کے خلاف مقابلہ کرتے ہوئے دیکھ کر خوب لطف اٹھایا۔ متعلقہ پی ایس یوایز کے سی ایم ڈیز بھی ٹیم کے تمام اراکین کی حمایت کے لیے موجود تھے۔
ش ح۔ ش ت۔ج
Uno-3602
(Visitor Counter : 92
صحت اور خاندانی بہبود کی وزارت
طبی آکسیجن کی پیداوار
نئی دہلی، 3/دسمبر 2021 ۔ صحت و کنبہ بہبود کی مرکزی وزیر مملکت ڈاکٹر بھارتی پروین پوار نے لوک سبھا میں ایک تحریری جواب میں بتایا کہ مینوفیکچررس کے ذریعے دی گئی یومیہ رپورٹ کی بنیاد پر پیٹرولیم اینڈ ایکسپلوزیوس سیفٹی آرگنائزیشن  کے ریکارڈ کے مطابق سیال آکسیجن کی یومیہ پیداواری صلاحیت 8778 میٹرک ٹن یومیہ ہے۔ طبی آکسیجن صلاحیت کی تفصیلات حسب ذیل ہیں:
|
|
سال
|
|
سیال آکسیجن مینوفیکچرنگ پلانٹ کی یومیہ پیداوار کی مجموعی صلاحیت
|
|
2019
|
|
پی ای ایس او کے ساتھ کوئی ڈیٹا دستیاب نہیں
|
|
یکم اکتوبر 2020 تک
|
|
6876 میٹرک ٹن یومیہ
|
|
28 نومبر 2021 تک
|
|
8778 میٹرک ٹن یومیہ
مذکورہ بالا کے علاوہ ملک میں طبی آکسیجن کی دستیابی کی صورت حال کو مزید بہتر بنانے کے لئے بھارت سرکار کے ذریعے تقریباً 1563 پریشر سوئنگ ایزارپشن  پلانٹس لگائے گئے ہیں۔ ان میں وہ 1225 پی ایس اے پلانٹس شامل ہیں جنھیں ملک کے ہر ضلع میں پی ایم کیئرس فنڈ کے تحت لگایا گیا اور چالو کیا گیا ہے۔ مزید برآں 281 پی ایس اے پلانٹس پیٹرولیم و قدرتی گیس کی وزارت، توانائی کی وزارت، کوئلے کی وزارت، ریلویز کی وزارت کے پی ایس یوز کے ذریعے قائم کئے گئے ہیں اور 57 پی ایس اے پلانٹس بیرونی گرانٹس کے تحت حاصل ہوئے ہیں۔
ہنگامی بندوبست منصوبہ اور حکمت عملی سے متعلق حکومت کے ذریعے قائم کئے گئے بااختیار گروپ نے سفارش کی تھی کہ آکسیجن ڈیمانڈ کے حساب کے لئے نان آئی سی یو اور آئی سی یو سیٹنگ میں آکسیجن فلو کی درکار شرح فی کس یومیہ فی منٹ بالترتیب 10 اور 24 لیٹر ہے۔
ریاستوں / مرکز کے زیر انتظام علاقوں اور سبھی حصص داروں جیسے کہ متعلقہ وزارتوں، مینوفیکچررس / سیال آکسیجن گیس کے سپلائرس وغیرہ کے مشورے سے طبی آکسیجن گیس کی فراہمی کے لئے ایک فعال اور شفاف فریم ورک تیار کیا گیا تھا۔ اس کے علاوہ آن لائن ڈیجیٹل سالیوشنز جیسے کہ آکسیجن ڈیمانڈ ایگریگیشن سسٹم  اور آکسیجن ڈیجٹل ٹریکنگ سسٹم  تیار کئے گئے ہیں تاکہ سبھی طبی مراکز کے طبی آکسیجن کی مانگ کا تعین کیا جاسکے اور اس کے نقل و حمل پر نگاہ رکھی جاسکے۔
سائنس اور ٹیکنالوجی کی وزارت
آتم نربھر بھارت کے رُخ پر سرگرم عمل ہونے کے لئے مرکز اور ریاستوں کے درمیان تعاون کی ضرورت ہے تاکہ سائنسی صلاحیتوں اور نئی صنعتوں کی شناخت کی جا سکے: ڈاکٹر جتیندر سنگھ
سائنس اور ٹیکنالوجی کے مرکزی وزیر مملکت ، ارضیاتی علوم کے وزیر مملکت ، وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ نے آج زور دے کر کہا کہ نوجوان محققین اور با صلاحیت خواتین سائنسدانوں کے ساتھ صنعتکاروں اور نئی صنعتوں کی شناخت کرنے کیلئے جو نئے خیالات کو عملی جامہ پہنانے کے حامل ہوں، عوام تک پہنچنے کی ضرورت ہے۔ یہ کام مرکز اور ریاستوں کے درمیان مسلسل رابطہ کاری کے ذریعے کیا جائے تاکہ وزیر اعظم نریندر مودی کے ’’ آتم نربھر بھارت ‘‘ کے خواب کو شرمندہ تعبیر کیا جا سکے۔
ڈاکٹر جتیندر سنگھ نے ایک سال تک جاری رہنے والے 'وگیان اتسو' کا افتتاح کرتے ہوئے جس کا اہتمام سائنس اور تیکنالوجی  کی تمام کونسلوں کی شرکت کے ساتھ 'آزادی کا امرت مہوتسو' منانے کے لئے کیا گیا ہے، کہا کہ سائنس اور ٹیکنالوجی وزیر اعظم مودی کے آتم نربھر بھارت کے خواب کو شرمندہ تعبیر کرنے کیلئے انتہائی اہم ہے جس میں ریاستی ایس اینڈ ٹی کونسلوں کا اہم کردار ہے۔ انہوں نے مزید کہا کہ سائنس اور ٹیکنالوجی خود انحصار ہندستان کے لئے ایک بنیادی پیشگی ضرورت ہے اور ملک مرکز اور ریاستوں کی مربوط کوششوں کے ذریعے سائنس کی دنیا میں ایک بڑا کردار ادا کرنے جا رہا ہے۔
وزیر اعظم کی 75 ویںیوم آزادی کی تقریر کا حوالہ دیتے ہوئے ڈاکٹر سنگھ نے اس بات پر زور دیا کہ ہندستانی آزادی کے 75 سال کا جشن صرف ایک تقریب تک محدود نہیں ہونا چاہیے۔ انہوں نے کہا کہ نئے عہد کے ساتھ آگے بڑھنے کے لئے لازمی طور پر بنیادی کام کیا جانا چاہیے۔ یہاں سے آغازکرتے ہوئے اگلے 25 برسوں کا سارا سفر نئے ہندستان کی تخلیق کے امرت عہد سے عبارت ہے جب ہم ہندستانی آزادی کی صد سالہ تقریب منائیں گے۔ اگلے 25 برسوں کے روڈ میپ کا تعین تمام شعبہ ہائے زندگی میں سائنسی اور تکنیکی اختراعی کوششوں کے ذریعہ کیا جائے گا۔
حکومتِ مدھیہ پردیش کے محکمہ سائنس و ٹیکنالوجی اور بہت چھوٹی، چھوٹی اور درمیانی صنعتوں کے وزیر جناب اوم پرکاش سکھلیچہ نے ملک میں سائنس اور ٹیکنالوجی کی تمام ٹیکنالوجیوں کی نقشہ سازی کی ضرورت پر زور دیا تاکہ ریاستوں کو تمام شعبوں میں اپنی پیشرفت کے لئے ایس اینڈ ٹی کی دریافتی کوششوں سے استفادہ کرنے میں مدد ملے۔
محکمہ سائنس و ٹیکنالوجی اور شعبہ بائیو ٹیکنالوجی کی سکریٹری ڈاکٹر رینو سوروپ
نے کہا کہ ریاستوں کے پورے ایس ٹی آئی ماحولیاتی نظام کو سامنے لانے کیلئے شناخت شدہ موضوعات کے ذریعے وگیان اتسو اسٹیک ہولڈرز کے ساتھ ایک بڑا رابطہ قائم کرنے کے قابل ہو جائے گا اور یقینی طور پر قومی ترقی کا باعث بنے گا۔
ریاستی ایس اینڈ ٹی کونسلوں کے ذریعے کئی ریاستوں میں حوصلہ افزا نتائج سامنے آرہے ہیں اور یہ پروگرام ملک میں ایس اینڈ ٹی ماحولیاتی نظام کو مزید فروغ دے گا۔ اس خیال کا اظہار محکمہ سائنس و ٹیکنالوجی کی سائنسدان اور مشیر ڈاکٹر دیب پریا دتہ نے کیا۔ یہ وگیان اتسو اگست 2022 تک تمام ریاستوں کی شرکت کے ساتھ منایا جائے گا۔
<><><><><>
ش ح،ع س، ج
U.No. : 8572
(Visitor Counter : 116
وزیراعظم کا دفتر
جغرافیائی اعدادو شمار کے حصول اور پیداوار کو کنٹرول کرنے والی پالیسیوں کو نرم کرنا آتم نربھر بھارت کے ہمارے وژن کی طرف ایک بڑا قدم ہے- وزیر اعظم
یہ اصلاحات ہندوستان میں کاروبارکرنے میں آسانی پیدا کرنے میں بہتری لانے کے عزم کا ثبوت ہیں- وزیر اعظم
نئی دہلی / 15 فروری : وزیر اعظم ، جناب نریندر مودی نے کہا ہے کہ جغرافیائی اعداد و شمار کے حصول اور پیداوار کے ظابطے کی پالیسیوں کو نرم کرنا آتم نربھر بھارت کے لئے ہمارے وژن میں ایک بڑا قدم ہے۔ اس اصلاح سے ملک کے کسانوں ، اسٹارٹ اپس، نجی شعبے ، سرکاری شعبے اور تحقیقی اداروں کو جدت طرازی کرنے اور توسیع پزیر حل پیدا کرنے میں فائدہ ہوگا۔
ٹویٹس کی ایک سیریز میں ، وزیر اعظم نے کہا کہ ہماری حکومت نے ایک فیصلہ لیا ہے جس سے ڈیجیٹل انڈیا کو ایک بہت بڑی طاقت ملے گی۔ جغرافیائی اعداد و شمار کے حصول اور پیداوار کو کنٹرول کرنے والی پالیسیوں کو لبرلائز کرنا آتم نربھر بھارت کے لئے ہمارے وژن میں ایک بڑا قدم ہے۔
ان اصلاحات سے ہمارے ملک کے اسٹارٹ اپس ، نجی شعبے ، پبلک سیکٹر اور تحقیقی اداروں کو جدت طرازی کرنے اور توسیع پزیر حل پیدا کرنے کے زبردست مواقع پیدا ہوں گے۔ اس سے روزگار بھی ملے گا اور معاشی نمو بھی تیز ہوگی۔
جیو-اسپیٹیل اور ریموٹ سینسنگ ڈیٹا کی صلاحیت سے فائدہ اٹھا کر ہندوستان کے کسانوں کو بھی فائدہ پہنچے گا۔ ڈیٹا کو عوامی بنانے سے نئی ٹکنالوجیوں اور پلیٹ فارموں کا احیا ممکن ہو سکے گااور اس سے زراعت اور اس سے وابستہ شعبوں میں بھی بہترین کارکردگی آئے گی ۔
ان اصلاحات سے ہندوستان میں کاروبارمیں آسانی پیدا کرنے کو بہتر بنانے کے ہمارے عزم کا اظہار ہوتا ہے۔
اصلاحات کی تفصیل کے لیے دیکھیں : https://pib.gov.in/PressReleseDetail.aspx?PRID=1698073
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 1572
(
بھارت کا مسابقتی کمیشن
سی سی آئی نے ایچ ڈی ایف سی لمیٹڈ کے ذریعے ایچ ڈی ایف سی ایرگو جنرل انشورنس کمپنی لمیٹڈ  کے کچھ اضافی شیئر ہولڈنگ کے حصول کی منظوری دی
بھارت کے مسابقتی کمیشن  نے ایچ ڈی ایف سی ایرگو جنرل انشورنس کمپنی لمیٹڈ  کے کچھ اضافی شیئر ہولڈنگ کے ہاؤسنگ ڈیولپمنٹ فائنانس کارپوریشن لمیٹڈ  کے حصول کے مجوزہ امتزاج کی منظوری دی ہے۔
مجوزہ امتزاج ایچ ڈی ایف سی لمیٹڈ کی طرف سے ایچ ڈی ایف سی ایرگو کے کچھ اضافی شیئر ہولڈنگ کے حصول سے متعلق ہے اسپاٹ ڈیلیوری کی بنیاد پر  جیسے ایچ ڈی ایف سی لمیٹڈ  اور بقایا ضم شدہ ادارے یعنی ایچ ڈی ایف سی بینک لمٹڈ   میں دیگر تمام چیزوں کے ساتھ مجوزہ انضمام کی مؤثر تاریخ کے بعد) بھارتی بینکاری قوانین کی تعمیل میں ایچ ڈی ایف سی ایرگو کی 50 فیصد سے زیادہ شیئر ہولڈنگ کرے گا۔ 
ایچ ڈی ایف سی لمیٹڈ ایک پبلک لمیٹڈ کمپنی ہے جو کمپنیز ایکٹ 1956 کے تحت شامل کی گئی ہے اور اس کے حصص بھارت کے قومی اسٹاک ایکسچینج لمیٹڈ اور بی ایس ای لمیٹڈ میں درج ہیں۔ یہ ایک ہاؤسنگ فنانس کمپنی ہے جو نیشنل ہاؤسنگ بینک اور ریزرو بینک آف انڈیا کے ساتھ رجسٹرڈ ہے اور بنیادی طور پر افراد اور بھارت میں مکانات، اپارٹمنٹس اور تجارتی املاک کی خریداری، تعمیر، ترقی اور مرمت کے لیے کارپوریٹس اور ڈویلپرز کو فنانس فراہم کرنے کے کاروبار میں مصروف ہے۔
ایچ ڈی ایف سی ایرگو بھارت میں جنرل انشورنس  مصنوعات فراہم کرنے کے لیے انشورنس ریگولیٹری اینڈ ڈیولپمنٹ اتھارٹی آف انڈیا کے ساتھ رجسٹرڈ ہے۔ یہ ریٹیل اسپیس میں موٹر، صحت، سفر، گھر اور سائبر انشورنس سمیت عمومی بیمہ پراڈکٹس کی مکمل رینج پیش کرتا ہے اور کارپوریٹ اسپیس میں پراپرٹی، دیہی، سمندری، تجارتی کریڈٹ، ذمہ داری اور دیگر خصوصی انشورنس جیسی اپنی مرضی کے مطابق مصنوعات پیش کرتا ہے۔
سی سی آئی کے تفصیلی حکم پر عمل کیا جائے گا۔
۔۔۔۔
ش ح۔ا س۔ ت ح ۔
U–6312
(Visitor Counter : 46